Document ID: 32012D0766

32012D0766
L 337/53
SLUŽBENI LIST EUROPSKE UNIJE
PROVEDBENA ODLUKA KOMISIJE
od 7. prosinca 2012.
o izmjeni dijela A Priloga XI. Direktivi Vijeća 2003/85/EZ s obzirom na popis nacionalnih laboratorija ovlaštenih za rukovanje živim virusom slinavke i šapa
(priopćena pod brojem dokumenta C(2012) 8900)
(Tekst značajan za EGP)
(2012/766/EU)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Direktivu Vijeća 2003/85/EZ od 29. rujna 2003. mjerama Zajednice za suzbijanje slinavke i šapa, o stavljanju izvan snage Direktive 85/511/EEZ i odluka 89/531/EEZ i 91/665/EEZ te o izmjeni Direktive 92/46/EEZ (1), a posebno njezin članak 67. stavak 2.,
budući da:
(1)
Direktiva 2003/85/EZ propisuje minimalne mjere kontrole koje se primjenjuju u slučaju izbijanja slinavke i šapa, te određene preventivne mjere za poboljšanje svijesti i pripravnosti nadležnih tijela i poljoprivrednika vezano uz navedenu bolest.
(2)
Navedene preventivne mjere uključuju obvezu država članica da osiguraju da se rukovanje živim virusom slinavke i šapa za istraživanja i dijagnostiku obavlja samo u ovlaštenim nacionalnim laboratorijima iz dijela A Priloga XI. Direktivi 2003/85/EZ.
(3)
Velika Britanija je službeno obavijestila Komisiju da je promijenila ime nacionalnog laboratorija iz dijela A Priloga XI. Direktivi 2003/85/EZ koji se nalazi u navedenoj državi članici.
(4)
Zbog razloga pravne sigurnosti, potrebno je ažurirati popis nacionalnih laboratorija iz dijela A Priloga XI. Direktivi 2003/85/EZ. Stoga treba mijenjati unos za Ujedinjenu Kraljevinu na navedenom popisu nacionalnih laboratorija iz dijela A navedenog Priloga.
(5)
Prilog XI. Direktivi 2003/85/EZ stoga treba izmijeniti.
(6)
Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU ODLUKU:
Članak 1.
U dijelu A Priloga XI. Direktivi 2003/85/EZ unos za Ujedinjenu Kraljevinu se mijenja kako slijedi:
„UK
Ujedinjena Kraljevina
Institut Pirbright
Ujedinjena Kraljevina
Estonija
Finska
Irska
Latvija
Malta
Slovenija
Švedska”
Članak 2.
Ova je Odluka upućena državama članicama.
Sastavljeno u Bruxellesu 7. prosinca 2012.

Labels: 7
18
0
6